පසුගිය 23 වැනි දින රෝහල් ගතව සිටියදී අතුරුදන්වූ මැණික් ව්‍යාපාරික නිමල් පතිරණ කළුබෝවිල රෝහල අසල ප්‍රදේශයේ ගිලන්ව වැටී සිටියදී හමුවී තිබෙනවා.ඔහුගේ මානසික තත්වය ව්‍යාකූල වීම නිසා සිහි මද ගතියෙන් රෝහලෙන් පිටවගොස් ඇති බවත් ඔහු මහ මඟ ඇවිදිමින් සිටින්නට ඇති බවත් විශ්වාස කෙරෙනවා.මහ මඟ සිහිසුන්ව වැටී සිටි පුද්ගලයෙකු පිළිබදව ප්‍රදේශවාසීන් පොලිසියට දැනුම්දී ඇති අතර කොහුවල පොලිසිය පැමිණ සෝදිසි කිරීමේදී මොහු නිමල් පතිරණ බවට හදුනාගෙන තිබෙනවා.අතුරුදන් වීමෙන් පසු මොහුව සෙවීම සඳහා පොලිස් කණ්ඩායම් තුනක්ද යොදවා තිබුණා.මේ වනවිට ඔහු කළුබෝවිල රෝහලේ ප්‍රතිකාර ලබන බවයි වාර්තා වන්නේ.